CELEX: C2006/326/150
Language: da
Date: 2006-12-30 00:00:00
Title: Sag T-323/06: Sag anlagt den 21. november 2006 — FRESYGA mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/73
            
         Sag anlagt den 21. november 2006 — FRESYGA mod Kommissionen
   (Sag T-323/06)
   (2006/C 326/150)
   Processprog: spansk
   Parter
   
      Sagsøger: FRESYGA, SA (Almería, Spanien) (ved abogada J. Rovira Daudi)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det erklæres, at dette annullationssøgsmål kan antages til behandling, og at beslutningen af 19. juli 2006 om vedtagelse i henhold til Rådets direktiv 92/43/EØF af listen over lokaliteter af fællesskabsbetydning i det mediterrane biogeografiske område er delvist ugyldig, i det omfang den angår SCI ES6110006, og at denne SCI skal undtages fra dens anvendelsesområde.
            
         
               —
            
            
               Subsidiært erklæres det, at beslutningen af 19. juli 2006 om vedtagelse i henhold til Rådets direktiv 92/43/EØF af listen over lokaliteter af fællesskabsbetydning i det mediterrane biogeografiske område er delvist ugyldig, idet ejendommen »Coto de Padilla«, der er beliggende i Nijar kommune, med en grund på 8 500 000 kvadratmeter skal undtages fra SCI ES6110006
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Denne sag vedrører en påstand om annullation af Kommissionens beslutning af 19. juli 2006 om vedtagelse i henhold til Rådets direktiv 92/43/EØF af listen over lokaliteter af fællesskabsbetydning i det mediterrane biogeografiske område (1), idet det anføres, at ES6110006 »Ramblas de Jergal, Tabernas y Sur de Sierra Alhamilla« er en lokalitet af fællesskabsbetydning, i sin helhed eller subsidiært, i det omfang listen omfatter en ejendom, der tilhører sagsøgeren.
   Søgsmålsgrundene og de væsentligste argumenter er de samme som dem, der er fremført i sag T-322/06, Manuel Espinosa m.fl. mod Kommissionen.
   Sagsøgeren anfører navnlig, at Kommissionen ikke foretog en vurdering af de sociale og økonomiske forhold inden for området eller af landarealernes beskyttelsestilstand i perioden mellem forslaget og fastlæggelsen af SCI ES6110006, på trods af anmodningen herom fra Nijar kommune, men accepterede forslaget fra det regionale råd i Andalusien, uden at vurdere om området var egnet.
   
      (1)  EUT L 259 af 21.09.2006, s. 1.